മരക്കാര് ഓടിടി റിലീസ് പരിഗണനയില് ഇനിയും കാത്തിരിക്കാന് സാധിക്കില്ല : ആന്റണി പെരുമ്ബാവൂര് മോഹന്ലാല് നായകനായി പ്രിയദര്ശന് സംവിധാനം ചെയ്ത മരക്കാര് അറബിക്കടലിന്റെ സിംഹം ഓടിടി റിലീസിനൊരുങ്ങുന്നുവെന്ന് റിപ്പോര്ട്ട്. റിലീസുമായി ബന്ധപ്പെട്ട് ആമസോണ് പ്രൈമുമായി അണിയറ പ്രവര്ത്തകര് ചര്ച്ചനടത്തി വരികയാണ്. ഇനിയും കാത്തിരിക്കാന് സാധിക്കില്ലെന്ന് നിര്മാതാവ് ആന്റണി പെരുമ്ബാവൂര് മാധ്യമങ്ങളോട് പറഞ്ഞു. മരക്കാറിന് മികച്ച ഫീച്ചര് ചിത്രത്തിനുള്ള ദേശീയ പുരസ്കാരം ഏറ്റുവാങ്ങിയ ശേഷം പ്രതികരിക്കുകയായിരുന്നു അദ്ദേഹം. Read Also : നൂറില് താഴെ മാത്രം ജനസംഖ്യ വിശ്വസിക്കാന് സാധിക്കാത്ത കൗതുകങ്ങള് ഒളിപ്പിച്ച നാട്.. നിലവിലെ സര്ക്കാര് നിര്ദ്ദേശം അനുസരിച്ച് 50 ശതമാനം ആളുകളെ മാത്രമാണ് തീയറ്ററുകളില് പ്രവേശിപ്പിക്കാന് കഴിയുന്നത്. ഈ സാഹചര്യത്തില് ചിത്രം തിയേറ്ററുകളില് റിലീസ് ചെയ്യുന്നത് ലാഭകരമായിരിക്കില്ലന്നാണ് അണിയറ പ്രവര്ത്തകര് പറയുന്നത്. തീയറ്റര് അല്ലെങ്കില് ഓടിടി. ഇനിയും കാത്തിരിക്കാനാകില്ല. അനുകൂല സാഹചര്യമൊരുക്കിയാല് തീയറ്ററുകളില് റിലീസ് ചെയ്യും. ഇല്ലെങ്കില് മറ്റുവഴികളെക്കുറിച്ച് ആലോചിക്കേണ്ടി വരുമെന്ന് അദ്ദേഹം പറഞ്ഞു. Story Highlights : antonyperumbavooronmarakkarottrelease